**Hyvät kisajärjestäjät,**

Suomen Hiihtoliitto ja NettiTieto Oy ovat tämän kauden aikana kehittäneet uuden tietojärjestelmän Hiihtokalenterin ja Kilmon osalta. Palvelu otetaan käyttöön kesäkuun 2021 alusta. Uusi järjestelmä helpottaa kilpailujärjestäjien työtä, seuran ilmoittajien paineita ja siirtää kilpailijoiden ilmoittautumisen nykyaikaan.

Suurimmat kisajärjestäjiä koskevat muutokset ovat:

* Hiihtokalenterin ulkoasua on selkeytetty, kilpailujen hakeminen ja muutokset vaativat jatkossa hakemuksentekijän rekisteröinnin uuteen järjestelmään, muuten hakulomakkeet noudattelevat entistä kilpailuhakemusta.
* Piirikierros säilyy entisellään ja piirin edustaja tarkistaa oman piirinsä kilpailut ennen niiden julkaisua, myös piirin edustaja (kilpailuvastaava) rekisteröityy uuteen järjestelmään.
* Ilmoittautuminen kilpailuun muuttuu siten, että kilpailija voi itse ilmoittautua ja maksaa ilmoittautumisensa. Ala-ikäisen lapsen huoltaja voi ilmoittaa huollettavansa. Toiminnot vaativat rekisteröitymisen.
* Maksupalvelun toteuttaa Svea Payments Oy ja käytettävissä ovat kaikki yleisimmät pankki- ja luottokorttimaksut tavallisten verkkopankkimaksujen ja MobilePayn lisäksi. Kilpailunjärjestäjät tekevät sopimuksen Svean kanssa osallistumismaksujen siirtoa varten.
* Ilmoittautumisen maksaminen vahvistaa tapahtuman eli tiedot eivät siirry järjestäjälle, mikäli ilmoittautumista ei ole maksettu. Em. toiminta helpottaa järjestäjien maksunvalvontaa ja poistaa nykyisen jälkiperinnän ja tarkastuksen ongelman.
* Maksut tilitetään kisajärjestäjälle, kun kilpailu on pidetty. Jos kilpailu peruuntuu jostain syystä, niin seuran ei tarvitse palautella osallistumismaksuja.
* Ajanottajilla on omat tunnukset rekisteröinnin jälkeen, joilla saa kuten tähänkin asti listaukset ilmoittautuneista kilpailuittain, kilpailupäivittäin ja sarjoittain.
* Kilpailulupamaksu poistuu seuroilta (ei koske arvokilpailuja ja järjestely- tai markkinointisopimuksen alaisia kilpailuja).
* Palvelut rahoitetaan perimällä ilmoittautumisen yhteydessä ns. liiton osuus 3 €/ilmoittautuminen, lisäksi Svea perii maksutapahtumista transaktiomaksun. Seuralle tehtävästä tilityksestä vähennetään siis Hiihtoliiton ja Svea Paymentsin palkkioiden osuus.

Järjestelmän käyttöönotto tapahtuu kesän rullahiihtojen yhteydessä. Niinpä tarvitsemme nyt kesäkisojen järjestäjiltä seuraavat dokumentit, jotta maksupalvelu saadaan toimimaan:

* Asiakastietolomake täytettynä (ohessa) – tämä on täytettävä pdf, jonka voi täyttää tietokoneella: ei tarvitse tulostaa, täyttää käsin, allekirjoittaa tai skannata. Lomake allekirjoitetaan myöhemmin sopimuksen yhteydessä. Edunsaajien ja allekirjoittajien hetut on täytettävä! Lähetä muuten täytettynä mutta ei allekirjoitettuna Eevalle
* Ajantasainen yhdistysrekisteriote. Lähetä Eevalle sähköpostilla tai postilla Kippo 2D15, 40520 Jyväskylä
* Allekirjoitettu pöytäkirjanote kokouksesta, jossa valittiin yhdistyksen nykyinen hallitus tai johtokunta sekä nimenkirjoitusoikeudelliset henkilöt. Lähetä Eevalle!

 Svea Paymentsin asiakaspalvelu tarkistaa asiakastiedot ja lähettää sopimuksen seuran nimenkirjoittajalle tai -kirjoittajille sähköisesti allekirjoitettavaksi Signicat-palvelun kautta.

Kun sopimus on allekirjoitettu, palvelu aktivoidaan.

Hiihtoliitto informoi seuraa, kun tekniset tunnukset on asennettu ja maksupalvelu on käytettävissä.

Ystävällisin terveisin

Eeva Käyhkö

Kotimainen kilpailutoiminta/ Kilmo

Suomen Hiihtoliitto

Puh. 0400 586 392

Sähköposti: [eeva@hiihtoliitto.fi](javascript:void(window.open('/imp/dynamic.php?page=compose&to=eeva%40hiihtoliitto.fi&popup=1','','width=820,height=610,status=1,scrollbars=yes,resizable=yes'))) tai [eeva@merci.fi](javascript:void(window.open('/imp/dynamic.php?page=compose&to=eeva%40merci.fi&popup=1','','width=820,height=610,status=1,scrollbars=yes,resizable=yes')))